Washable Wool Grey Blanket & Sham - Reach Black Table Lamps Bedroom - Modern Lighting - Room & Board
Home > Lighting > Reach Black Table Lamps Bedroom > Washable Wool Blanket & Sham in Grey Virgin Trains gebruik negejarige se spyskaart | Maroela Media
Virgin Trains gebruik negejarige se spyskaart
Amelie en haar vriende op Virgin Trains (Foto: Virgin Trains)
Die negejarige Amelie Bridge van Birmingham in Engeland het ŉ reis op een van Virgin Trains só geniet dat sy ŉ voorstel vir ŉ spyskaart aan Richard Branson gestuur het.
Sy het die briefie al in Oktober 2016 aan Branson gestuur en hy was só beïndruk met haar brief en spyskaart dat haar voorstelle vir onder meer ŉ aarbeimelkskommel, kaasversnaperinge en ŉ vrugteslaai, nou deel vorm van die eersteklas-spyskaart.
“Ek was baie opgewonde oor die reis. Ek kon nie ophou praat daaroor nie – al die kinders by my skool weet daarvan,” het Amelie gesê. “Ek het hierdie spyskaart gekies want dit is al my gunstelingdisse. Ek was dol oor die kos. Dit was heerlik!”
Amelie het saam met haar ouers en drie vriende gereis as gaste van Natasha Grice, algemene bestuurder vir Virgin Trains Midlands. “Ons hou daarvan om briewe soos Amelie sŉ te ontvang,” het Grice verduidelik. “Ons weet hoe belangrik is kos en drinkgoed vir ons klante, of hulle nou eersteklas reis of aan boord iets koop. Ons hou van ŉ uitdaging. Dit was lekker om Amelie se spyskaart ŉ werklikheid te maak – ons sal dalk weer by haar aanklop wanneer ons ons nuwe spyskaart moet saamstel!”
Amelie se pa, Richard, was vol lof vir sy dogter se poging. “Die spyskaart het gestalte gekry toe ons ŉ dagreis na Coventry onderneem het. Amelie was mal oor die aanlyn spyskaart en het besluit sy wil graag haar eie een bou. Sy het dit daarna vir Richard Branson aangestuur,” het hy verduidelik. “Ek dink die hele ervaring was baie spesiaal.”
Branson het self ook haar brief op sy sosiale media gedeel. “Die negejarige Amelie het ŉ voorstel vir my gestuur vir ŉ nuwe aanboordspyskaart. Virgin Trains het dit ŉ werklikheid gemaak.”
Amelie se spyskaart wat sy aan Virgin Trains gestuur het
Amelie se brief wat sy aan Richard Branson gestuur het
Etes word voorberei op Virgin Trains (Foto: Virgin Trains)
Die wêreld se grootste vliegtuig bekend gestel
[Video] Baba weier om op die gras te sit
Soms, net soms moet grootmense na kinders luister!
‘n BAIE beter spyskaart is as volg: garnale, sjampanje, sjokolade